باشباخان یاردیمچیسی و حکومت سؤزچوسو نومان قورتولموش، سوریه‌ده گئچن آی ارتباطین کسیلدیگی تورک عسگرلریله ایلگیلی دوغرولانمیش بیر بیلگی اولمادیغینی سؤیله‌دی.
قورتولموش، ایلین سون باخانلار قورولو توپلانتی‌سی‌نین آردین‌دان، ژورنالیست‌لرین سوال‌لارینی جاوابلادی.
ارتباط قورولاممایان تورک عسگرلریله علاقه‌لی اولدوغو ادعا ائدیلن و گئچن هفته یایینلانان گؤرونتو‌لره باغلی بیر سوال اوزرینه قورتولموش؛
"بو ویدئو گؤرونتولری ایله علاقه‌لی تورک سلاح‌لی گوجلری و میلی ساوونما باخانلیغی طرفین‌دن تایید ائدیلمیش، دقیقلشمیش بیر معلومات یوخ‌دور. بو جور ترور تشکیلات‌لاری دونیانین ان آلچاق مکانیزم‌لری. خالقا قورخو یایماغا چالیشیر" دئیه دانیشدی.
قورتولموش، سوریه‌ده داوام ائدن فیرات قالخانی عملیاتینا باغلی دا دانیشدی.
جرابلوس، الباب و منبیجی میلی مسئله اولا‌راق گؤرن تورکیه‌نین، (چؤزومه) کیمسه کؤمک ائتمه‌سه ده، میلی بیرلیکلریله بو مسئله‌نی حل ائده‌جک وضعیتده اولدوغونو سؤیله‌دی.
